JAS Call ปรับตัวขึ้นกว่า 62% ในรอบ 1 เดือน
Call DW หุ้น JAS ปิดพุ่งขึ้นต่อเนื่องตามหุ้นอ้างอิง
14 ก.ย. 2558

บล.แมคควอรี เผย Call DW หุ้น JAS ปิดพุ่งขึ้นต่อเนื่องตามหุ้นอ้างอิง โดยในวันศุกร์ราคาหุ้น JAS ปิดตลาดที่ระดับ 6.00 บาท หรือ +1.7% และเป็นระดับสูงสุดในรอบ 1 เดือนที่ผ่านมา หรือคิดเป็น +18.8% MoM และส่งผลให้ Call DW ปรับตัวขึ้นอย่างแข็งแกร่ง ตัวอย่าง DW28 ที่เกี่ยวข้องได้แก่ JAS28C1511A ปิดตลาด +5.4% และ JAS28C1607A +2.7% จากวันก่อนหน้า (เพิ่มขึ้น +62.5% MoM และ +40.7% MoM ตามลำดับ)
ทั้งนี้ การปรับตัวขึ้นของหุ้น JAS เป็นตัวอย่างที่แสดงให้เห็นว่านักลงทุนสามารถถือครอง DW ได้ในช่วงเวลาหนึ่งหากหลักทรัพย์อ้างอิงมีทิศทางที่แน่นอน ซึ่งการปรับตัวขึ้นแรงของหุ้นอ้างอิงจะสามารถชดเชยมูลค่าเวลาที่สูญเสียไปได้ ทั้งนี้ นักลงทุนควรศึกษาตารางราคา หรือใช้เครื่องมือคำนวณราคา DW ประกอบการตัดสินใจลงทุนทุกครั้ง
นอกจากนี้ การซื้อขาย DW ในวันศุกร์ นักลงทุนยังให้ความสนใจ DW ในหุ้นเทคโนโลยีอื่นๆด้วยในวันศุกร์ หลังจากมีข่าวเกี่ยวกับกรอบเวลาการกำหนดวันประมูลคลื่น 4G ซึ่งส่งผลให้หุ้นกลุ่มเทคโนโลยีปรับตัวขึ้น ยกตัวอย่างเช่น TRUE28C1512B +20.0% และ TRUE28C1601A +9.1% เทียบกับหุ้นอ้างอิงที่ปรับตัวขึ้น +4.6%
ส่วนกลุ่มที่ปรับตัวลง ยังคงเป็นหุ้นพลังงานที่ได้รับแรงกดดันจากราคาน้ำมันดิบที่ปรับตัวลง ส่งผลให้ Call DW หุ้นพลังงานปรับตัวลดลง เช่น PTT28C1602A -9.2% เทียบกับหุ้นอ้างอิงที่ปรับตัวลง -1.9% ขณะที่ Put DW ปรับตัวขึ้น เช่น PTT28P1602A +5.7%
ทางด้านข้อมูล DW28 ในวันศุกร์ นักลงทุนซื้อสุทธิหนาแน่นใน TPIP28C1512A 22.1 ล้านหน่วย และ KTB28C1512A 9.2 ล้านหน่วย นอกจากนี้ยังมีแรงซื้อสุทธิใน S5028P1510B  TRUE28C1512A และ TTA28C1601A อีกด้วย ส่วนทางด้านแรงขายสุทธิ นักลงทุนขายสุทธิใน BANP28C1601A 7.5 ล้านหน่วย PS28C1511A 6.0 ล้านหน่วย และ BH28C1603A 4.9 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 42,522.54 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,724.99 ล้านบาท
คิดเป็น 4.1%